L 257[186 Jurnalul Oficial al Uniunii Europene 28.8.2014 DIRECTIVA 2014/91/UE A PARLAMENTULUI EUROPEAN ȘI A CONSILIULUI din 23 iulie 2014 de modificare a Directivei 2009/65/CE de coordonare a actelor cu putere de lege şi a actelor administrative privind organismele de plasament colectiv în valori mobiliare (OPCVM), în ceea ce priveşte funcțiile de depozitar, politicile de remunerare și sancţiunile (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 53 alineatul (1), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Băncii Centrale Europene (), hotărând în conformitate cu procedura legislativă ordinară (?), întrucât: (1) Directiva 2009/65/CE a Parlamentului European şi a Consiliului () ar trebui modificată pentru a ține seama de evoluția pieţelor şi de experiența dobândită până acum de participanții pe piață şi de organismele de supraveghere, în special pentru a soluționa discrepanțele existente între dispozițiile de drept intern în ceea ce priveşte obligațiile și răspunderea depozitarilor, politica de remunerare și sancțiunile. (2) În scopul contracarării impactului potențial negativ al structurilor de remunerare nepotrivit concepute asupra bunei gestionări a riscurilor și asupra controlului comportamentelor de asumare a riscului de către indivizi, ar trebui să existe o obligație explicită a societăților de administrare ale organismelor de plasament colectiv în valori mobiliare (OPCVM) de a institui și mențţine în vigoare, pentru categoriile de personal ale căror activităţi profesionale au un impact important asupra profilului de risc al OPCVM-urilor pe care le administrează, politici şi practici de remunerare compatibile cu o administrare sănătoasă și eficace a riscurilor. Printre aceste categorii de personal ar trebui să se numere toţi angajații și toți ceilalți membri ai personalului la nivel de fond sau fond subiacent care iau decizii, administratorii fondului şi persoanele care efectiv iau decizii de investiții, persoanele care sunt în măsură să exercite o influență asupra acestor angajați sau membri ai personalului, inclusiv consilierii de investiții și analiștii, personalul din conducerea superioară, precum şi orice angajat care primeşte o remunerație totală care îl plasează în aceeași categorie de remunerare cu personalul din conducerea superioară şi cu persoanele care iau decizii. Aceste norme ar trebui să se aplice, de asemenea, societăților de investiții care nu au desemnat o societate de administrare autorizată în temeiul Directivei 2009/65/CE. Aceste politici şi practici de remunerare ar trebui să se aplice, proporțional, oricărui terţ care ia decizii de investiții care afectează profilul de risc al OPCVM-urilor din cauza funcțiilor delegate în conformitate cu articolul 13 din Directiva 2009/65|CE. (3) Dacă aplică toate principiile care guvernează politicile de remunerare, societățile de administrare ale OPCVM-urilor şi societățile de investiții ar trebui să aibă capacitatea de a aplica respectivele politici în diferite moduri, în funcţie de dimensiunea lor, de dimensiunea OPCVM-urilor administrate, de organizarea lor internă şi de natura, amploarea şi complexitatea activităților lor. () JO C 96, 4.4.2013, p. 18. (?) Poziţia Parlamentului European din 15 aprilie 2014 (nepublicată încă în Jurnalul Oficial) și Decizia Consiliului din 23 iulie 2014. (') Directiva 2009/65/CE a Parlamentului European şi a Consiliului din 13 iulie 2009 de coordonare a actelor cu putere de lege şi a actelor administrative privind organismele de plasament colectiv în valori mobiliare (OPCVM) (JO L 302, 17.11.2009, p. 32).